

PROJEKTS uz 29.01.2024.

vēlamais datums izskatīšanai Attīstības komitejā: 14.02.2024.

domē: 29.02.2024.

sagatavotājs un ziņotājs: Nadežda Rubina

 LĒMUMS

Ādažos, Ādažu novadā

2024. gada 29. februārī **Nr.**«DOKREGNUMURS»

**Par grozījumiem Ādažu novada domes 28.04.2020. lēmumā Nr. 95 “Par pašvaldības mazdārziņu teritoriju izmantošanu”**

Ar Ādažu novada domes 28.04.2020. lēmumu Nr. 95 “Par pašvaldības mazdārziņu teritoriju izmantošanu” tika noteikts, ka pašvaldības zemes vienība Lazdu iela 7, Garkalne, Ādažu pag., Ādažu nov. (turpmāk – zemes vienība), nav nepieciešama pašvaldības funkciju veikšanai un ir atsavināma tiklīdz tiks izstrādāti priekšlikumi tās atsavināšanai.

Minētais domes lēmums pieņemts saskaņā ar pašvaldības zemes īpašumu izvērtēšanas darba grupas (turpmāk – darba grupa) 04.03.2020. sanāksmē nolemto, proti, izvērtējot pašvaldības mazdārziņu teritoriju esošo un turpmāko izmantošanu, ienākumu palielināšanai zemes vienība pirms atsavināšanas būtu sadalāma.

Darba grupa 24.01.2024. atkārtoti izskatīja zemes vienības esošo un perspektīvo izmantošanu. Darba grupa atzina, ka zemes vienības atsavināšana nav lietderīga, jo tai ir pietiekoši liela platība, to šķērso vai tai piegul svarīgi komunikāciju tīkli – gāze, kanalizācijas kolektors, elektroapgādes kabeļi un būtu lietderīgi to saglabāt pašvaldības īpašumā ar mērķi paplašināt dzīvojamo fondu, piemēram – attīstot zemas īres cenas dzīvojamo fondu.

Izvērtējot pašvaldības rīcībā esošo informāciju un ar lietu saistītos apstākļus, tika konstatēts:

1. Saskaņā ar ierakstiem Rīgas rajona tiesas Ādažu pagasta zemesgrāmatas nodalījumā Nr. 100000583728, zemes vienības Lazdu iela 7, Garkalne, Ādažu pag., Ādažu nov. (īpašuma kadastra numurs 8044 012 0184, zemes vienības kadastra apzīmējums 8044 012 0184, platība 2,6634 ha) īpašnieks ir Ādažu novada pašvaldība.
2. Saskaņā ar Ādažu novada teritorijas plānojumu zemes vienība atrodas Mazstāvu dzīvojamās apbūves teritorijā (DzM), Garkalnes ciema centrālajā daļā. Apkārtni veido daudzīvokļu un viena dzīvokļa māju apbūve, kā arī Garkalnes Olimpiskajam Centram iznomātas pašvaldības dabas pamatnes teritorijas. Zemes vienībai ir reģistrēti šādi apgrūtinājumi:
	1. ekspluatācijas aizsargjoslas teritorija ap ūdensvadu, kas atrodas līdz 2 metru dziļumam, - 0,0441 ha platībā;

2.2. ekspluatācijas aizsargjoslas teritorija gar elektronisko sakaru tīklu gaisvadu līniju, -0,0048 ha platībā;

* 1. ekspluatācijas aizsargjoslas teritorija gar pašteces kanalizācijas vadu – 0,1002 ha platībā;
	2. ekspluatācijas aizsargjoslas teritorija gar elektrisko tīklu kabeļu līniju – 0,0139 ha platībā.
1. Personīgo palīgsaimniecību (mazdārziņu) uzturēšanai starp pašvaldību un zemes vienības tuvumā esošu daudzīvokļu māju iedzīvotājiem iepriekš noslēgto zemes vienības nomas līgumu darbība 31.12.2021. beigusies.
2. Pašvaldības Centrālās pārvaldes Attīstības un projektu nodaļas ieskatā zemes vienības paturēšana pašvaldības īpašumā ir lietderīga, jo atbilst Ādažu novada Attīstības programmas 2021. – 2027. gadam vidējā termiņa prioritātei “VTP5: Resursu efektīva izmantošana un attīstība” rīcības virzienam “RV5.1: Pašvaldības nekustamo īpašumu attīstība, pašvaldības teritorijas labiekārtošana” uzdevumam U1.2: Izbūvēt jaunas ēkas pašvaldības teritorijā”.
3. Nekustamā īpašuma valsts kadastra informācijas sistēmā zemes vienībai reģistrēts dalītais nekustamā īpašuma lietošanas mērķis: platībai 1,9729 ha - “Zeme, uz kuras galvenā saimnieciskā darbība ir lauksaimniecība”, lietošanas mērķa kods 0101, un platībai 0,6905 ha – “Ar maģistrālajām elektropārvades un sakaru līnijām un maģistrālajiem naftas, naftas produktu, ķīmisko produktu, gāzes un ūdens cauruļvadiem saistīto būvju, ūdens ņemšanas un notekūdeņu attīrīšanas būvju apbūve”, lietošanas mērķa kods 1201.
4. Pašvaldību likuma 4. panta pirmās daļas 2. un 10. punkts nosaka – pašvaldībai ir autonomās funkcijas: gādāt par pašvaldības administratīvās teritorijas labiekārtošanu un sanitāro tīrību, parku, skvēru un zaļo zonu ierīkošana un uzturēšana un sniegt iedzīvotājiem palīdzību mājokļa jautājumu risināšanā, kā arī veicināt dzīvojamā fonda veidošanu, uzturēšanu un modernizēšanu.
5. Attīstības komitejas ieskatā zemes vienība nepieciešama pašvaldības autonomo funkciju izpildei – veicināt dzīvojamā fonda veidošanu. Līdz ar to iepriekš pieņemtais Ādažu novada domes 28.04.2020. lēmums Nr. 95 šai daļā ir atceļams un zemes vienība saglabājama pašvaldības īpašumā līdz laikam, kad iespējams nodot to atsavināšanai ar mērķi uzbūvēt zemas īres maksas mājokļus un sniegt tautsaimnieciskas nozīmes pakalpojumus vai kādai līdzvērtīgai dzīvojamā fonda attīstības atbalsta programmai. Vienlaikus nosakāma zemes vienības izmantošana līdz laikam, kad tajā tiks uzsākta jaunveidojamā dzīvojamā fonda attīstība.

Ievērojot iepriekš minēto, pamatojoties uz Pašvaldību likuma 4. panta pirmās daļas 2. un 10. punktu, kā arī saskaņā ar Attīstības komitejas 14.02.2024. atzinumu, Ādažu novada pašvaldības dome

**NOLEMJ:**

1. Izdarīt šādus grozījumus Ādažu novada domes 28.04.2020. lēmumā Nr. 95 “Par pašvaldības mazdārziņu teritoriju izmantošanu”:

1.1. svītrot lemjošās daļas 2.3. apakšpunkta teksta daļu “Lazdu iela 7, Garkalne (kadastra numurs 80440120184, zemes vienības kadastra apzīmējums 80440120184, platība 2,6634 ha un”;

1.2. papildināt lēmumu ar 2.1 punktu šādā redakcijā:

 “2.1 Zemes vienība Lazdu iela 7, Garkalne, Ādažu pag., Ādažu nov. (īpašuma kadastra numurs 8044 012 0184, zemes vienības kadastra apzīmējums 8044 012 0184) saglabājama pašvaldības īpašumā līdz tiks saņemts pašvaldības Centrālas pārvaldes Attīstības un projektu nodaļas (APN) ierosinājums tās izmantošanai dzīvojamā fonda attīstības atbalsta programmai (ja ir iespēja projekta ietvaros izbūvēt zemas īres maksas mājokļus un sniegt vispārējas tautsaimnieciskas nozīmes pakalpojumu). Uzdot APN informēt Attīstības komiteju par šajā punktā minēto apstākļu iestāšanos.”;

* 1. papildināt lēmumu ar 2.2 punktu šādā redakcijā:

“2.2 Līdz laikam, kad tiks saņemts lēmuma 2.1 punktā minēts APN ierosinājums, iznomāt zemes vienību Lazdu iela 7, Garkalne, Ādažu pag., Ādažu nov., uz 1 (vienu) gadu kā lauksaimniecības zemi ar tiesībām pagarināt zemes nomas līgumu vēl uz vienu gadu, ja tam tiks saņemts attiecīgs APN saskaņojums. Par šī punkta izpildi atbildīga ir pašvaldības Centrālas pārvaldes Nekustamā īpašuma nodaļa.”

1. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_

Izsniegt lēmumu:

@ - NĪN, APN, IDRV, E. Šēpers

N.Rubina, 28776519